El rescat, el regal més gran de Déu | Ensenya\nEl rescat, el regal més gran de Déu\nQuè és el rescat?\nCom es va proporcionar?\nCom et beneficia el rescat?\nCom pots demostrar la teva gratitud?\n1, 2. (a) Què fa que un obsequi sigui realment valuós per a tu? (b) Per què es pot dir que el rescat és el regal més valuós que pots rebre mai?\nQUIN és el regal més valuós que t’han fet mai? No cal que un regal sigui car perquè el considerem important. Al cap i a la fi, l’autèntic valor d’un obsequi no depèn necessàriament de quant hagi costat. De fet, si un regal et fa feliç o et satisfà una necessitat, ja té molt valor per a tu.\n2 De tots els regals que podries imaginar rebre, n’hi ha un que destaca per sobre de tots els altres. Es tracta d’un regal que Déu ha fet a la humanitat. Jehovà ens ha donat moltes coses, però el regal més gran que ens ha fet és el sacrifici de rescat del seu Fill, Jesucrist (Mateu 20:28). Com veurem en aquest capítol, el rescat és el regal de més valor que podries rebre mai, ja que et pot donar una felicitat immensa i satisfer les teves necessitats més importants. En realitat, és la màxima expressió de l’amor que Jehovà sent per tu.\n3. Què és el rescat, i què hem d’entendre per poder apreciar aquest regal tan valuós?\n3 Per dir-ho d’una manera senzilla, el rescat és el mitjà pel qual Jehovà allibera, o salva, la humanitat del pecat i la mort (Efesis 1:7). Per comprendre el significat d’aquesta ensenyança de la Bíblia, hem de recordar el que va passar al jardí d’Edèn. Només podrem apreciar el valor del rescat si entenem què va perdre Adam quan va pecar.\n4. Què significava per a Adam la vida perfecta?\n4 Quan Jehovà va crear Adam, li va donar una cosa realment preciosa: la vida perfecta. Pensa el que significava això per a Adam. Com que tenia un cos i una ment perfectes, no es posaria mai malalt, no envelliria ni moriria. A més, com a ésser humà perfecte, tenia una relació especial amb Jehovà. La Bíblia diu que Adam era «fill de Déu» (Lluc 3:38). O sigui que Adam tenia una relació estreta amb Jehovà Déu, com la que té un fill amb el seu pare amorós. Jehovà parlava amb Adam, el seu fill terrestre, li encarregava feines que el feien feliç i li feia saber què esperava d’ell (Gènesi 1:28-30; 2:16, 17).\n5. Què vol dir la Bíblia quan diu que Adam va ser creat «a la imatge de Déu»?\n5 Adam va ser creat «a la imatge de Déu» (Gènesi 1:27). Això no vol dir que Adam s’assemblés a Déu físicament. Com vam veure al capítol 1 d’aquest llibre, Jehovà és un esperit invisible (Joan 4:24). Per tant, Jehovà no té un cos de carn i ossos. Adam va ser creat a la imatge de Déu en el sentit que tenia qualitats com les d’ell: amor, saviesa, justícia i poder. I també era com el seu Pare en un altre aspecte important: tenia llibertat d’elecció. Per això, Adam no era com una màquina que només pogués fer les accions per a les quals estigués dissenyat o programat. Al contrari, podia prendre decisions personals i triar entre el bé i el mal. Si hagués escollit obeir Déu, hauria viscut per sempre al paradís terrestre.\n6. Quan Adam va desobeir Déu, què va perdre, i com va afectar això els seus descendents?\n6 És evident, doncs, que Adam va pagar un preu molt alt quan va desobeir Déu: va ser condemnat a mort. El pecat li va costar la vida perfecta i totes les benediccions que suposava (Gènesi 3:17-19). Malauradament, Adam no va ser l’únic que va perdre aquesta vida tan valuosa, també en va privar els seus futurs descendents. La Paraula de Déu explica: «Per obra d’un sol home [Adam] va entrar el pecat al món, i amb el pecat hi entrà la mort, igualment la mort s’estengué a tots els homes, atès que tots van pecar» (Romans 5:12, Bíblia Evangèlica Catalana). En efecte, tots nosaltres hem heretat el pecat d’Adam. Per això la Bíblia diu que ens ha «venut» juntament amb ell a l’esclavitud al pecat i la mort (Romans 7:14). No hi havia cap esperança per a Adam i Eva, perquè ells havien escollit deliberadament desobeir Déu. Però, i per als seus descendents, inclosos nosaltres?\n7, 8. Quins dos significats bàsics té la paraula «rescat»?\n7 Jehovà va venir en auxili de la humanitat mitjançant el rescat. Però què és un rescat? El concepte de rescat té dos significats bàsics. En primer lloc, un rescat és el preu que es paga per alliberar o recomprar una cosa. Es pot comparar al preu que es paga per alliberar un hostatge. En segon lloc, a la Bíblia, un rescat és el preu que cobreix, o paga, el valor d’una cosa. És semblant al preu que es paga per cobrir danys i perjudicis. Per exemple, si algú provoca un accident, haurà de pagar la quantitat corresponent, o equivalent, al valor d’allò que s’ha fet malbé.\n8 Com es podria cobrir l’enorme pèrdua que Adam ens havia causat a tots i alliberar-nos de l’esclavitud al pecat i la mort? Analitzem ara el rescat que Jehovà va proporcionar i com te’n pots beneficiar.\nCOM VA PROPORCIONAR JEHOVÀ EL RESCAT\n9. Quina mena de rescat es necessitava?\n9 Com que s’havia perdut una vida humana perfecta, entregar una vida humana imperfecta no serviria per recuperar-la (Salm 49:8, 9 [49:7, 8 en NM]). Es necessitava un rescat del mateix valor d’allò que s’havia perdut. Això està en harmonia amb el principi de justícia perfecta que trobem a la Paraula de Déu: «Vida per vida» (Deuteronomi 19:21). Aleshores, què cobriria el valor de la vida humana perfecta que Adam havia perdut? Doncs evidentment, el que es necessitava com a rescat corresponent era una altra vida humana perfecta (1 Timoteu 2:6).\n10. Com va proporcionar Jehovà el rescat?\n10 Com va proporcionar Jehovà el rescat? Va enviar un dels seus àngels perfectes a la Terra. Però Jehovà no va enviar un àngel qualsevol, sinó que va enviar el que més s’estimava, el seu Fill unigènit (1 Joan 4:9, 10). Aquest Fill va deixar la seva posició celestial de bon grat (Filipencs 2:7). Com hem après al capítol anterior, Jehovà va realitzar un miracle i va transferir la vida del seu Fill a la matriu de Maria. Mitjançant l’esperit sant de Déu, Jesús va néixer com a ésser humà perfecte, lliure de la condemna del pecat (Lluc 1:35).\nJehovà va donar el seu Fill unigènit en rescat per nosaltres\n11. Com podia un sol home rescatar la humanitat sencera?\n11 Com podia un sol home rescatar la humanitat sencera? Doncs bé, com havien arribat a ser tots imperfectes? Recorda que, al pecar, Adam va perdre la valuosa possessió de la vida humana perfecta. Per aquesta raó, ja no la podia oferir als seus descendents; només els podia transmetre el pecat i la mort. Jesús, anomenat a la Bíblia «el darrer Adam», tenia una vida humana perfecta i no va pecar mai (1 Corintis 15:45). En certa manera, Jesús va prendre el lloc d’Adam per salvar-nos. Al sacrificar, o donar, la seva vida perfecta i mantenir una obediència impecable a Déu, Jesús va pagar el preu del pecat d’Adam. Així Jesús va portar esperança a la descendència d’Adam (Romans 5:19; 1 Corintis 15:21, 22).\n12. Què va demostrar el patiment de Jesús?\n12 La Bíblia descriu detalladament el patiment que va suportar Jesús abans de morir. El van assotar amb duresa, el van clavar sense compassió a un pal de turment, i va patir una mort cruel i dolorosa (Joan 19:1, 16-18, 30; apèndix, pàgines 204-206). Per què havia de sofrir Jesús d’aquesta manera? Més endavant, veurem que Satanàs ha posat en dubte que hi hagi cap servent de Jehovà que es mantingui fidel sota prova. Però Jesús va aguantar amb fidelitat malgrat el terrible patiment, i així va donar la millor resposta possible al desafiament de Satanàs. Va demostrar que un ésser humà perfecte amb llibertat d’elecció podia mantenir integritat perfecta a Déu, independentment del que fes el Diable. Jehovà es deu haver alegrat moltíssim per la fidelitat del seu Fill estimat! (Proverbis 27:11.)\n13. Com es va pagar el rescat?\n13 Com es va pagar el rescat? El dia 14 del mes jueu de nissan de l’any 33 de la n. e., Déu va permetre que executessin el seu Fill perfecte i sense pecat. D’aquesta manera, Jesús va sacrificar la seva vida humana perfecta «una vegada per sempre» (Hebreus 10:10). Al tercer dia de la seva mort, Jehovà el va ressuscitar a la vida espiritual. Al cel, Jesús va presentar a Déu el valor de la vida humana perfecta que havia sacrificat per rescatar la descendència d’Adam (Hebreus 9:24). Jehovà va acceptar el valor del sacrifici de Jesús com al rescat necessari per alliberar la humanitat de l’esclavitud al pecat i la mort (Romans 3:23, 24).\nCOM ET BENEFICIA EL RESCAT\n14, 15. Què hem de fer per obtenir el perdó dels nostres pecats?\n14 Tot i ser pecadors, podem rebre inestimables benediccions gràcies al rescat. Analitzem ara alguns beneficis presents i futurs d’aquest magnífic regal de Déu.\n15 El perdó dels pecats. A causa de la imperfecció heretada, tenim una autèntica lluita per fer el correcte. Tots nosaltres pequem amb les nostres paraules o accions, però mitjançant el sacrifici de rescat de Jesús, podem obtenir «la remissió [el perdó] dels pecats» (Colossencs 1:13, 14). Això sí, per ser perdonats, ens hem de penedir de veritat. També hem de demanar amb humilitat a Jehovà que ens perdoni sobre la base de la nostra fe en el sacrifici de rescat del seu Fill (1 Joan 1:8, 9).\n16. Què ens permet adorar Déu amb una consciència neta, i fins a quin punt això és important?\n16 Una consciència neta davant Déu. Una consciència culpable pot portar-nos fàcilment a la desesperació i fer-nos sentir que no valem res. Però mitjançant el perdó que el rescat fa possible, Jehovà ens permet bondadosament adorar-lo amb una consciència neta malgrat la nostra imperfecció (Hebreus 9:13, 14). D’aquesta manera podem parlar amb Jehovà amb franquesa i acostar-nos a ell en oració amb tota llibertat (Hebreus 4:14-16). Si mantenim una consciència neta, tindrem pau mental, ens sentirem bé amb nosaltres mateixos i serem més feliços.\n17. Quines benediccions són possibles gràcies a la mort de Jesús?\n17 L’esperança de viure per sempre en un paradís a la Terra. Romans 6:23 diu: «La paga del pecat és la mort». I a continuació afegeix: «En canvi, el do gratuït de Déu és la vida eterna en el Crist Jesús, Senyor Nostre». Al capítol 3 d’aquest llibre vam analitzar les benediccions del paradís terrestre que s’aproxima (Apocalipsi [Revelació] 21:3, 4). Totes aquestes benediccions futures, inclosa la vida eterna en salut perfecta, són possibles perquè Jesús va morir per nosaltres. Per poder gaudir d’aquests beneficis, hem de demostrar que agraïm el regal del rescat.\n18. Per què hem d’estar agraïts a Jehovà per la provisió del rescat?\n18 Per què hem d’estar profundament agraïts a Jehovà pel rescat? Bé, valorem molt més un obsequi quan la persona que ens el fa hi ha dedicat temps, esforç o diners. A més, ens commou veure que és una expressió de l’amor genuí que sent aquesta persona. El rescat és el regal més valuós perquè, per proporcionar-lo, Déu va fer el sacrifici més gran de tots. «Tant va estimar Déu el món, que va donar el seu Fill unigènit», diu Joan 3:16. El rescat és la demostració més extraordinària de l’amor que Jehovà sent per nosaltres. També és una prova de l’amor de Jesús, perquè va estar disposat a entregar la seva vida (Joan 15:13). Per tant, el regal del rescat ens hauria de convèncer que Jehovà i Jesús ens estimen a cadascú de nosaltres (Gàlates 2:20).\nUna manera de mostrar la nostra gratitud pel rescat és esforçar-nos per conèixer millor Jehovà\n19, 20. Com pots demostrar que agraeixes el regal del rescat que ha fet Déu?\n19 Aleshores, com pots demostrar que agraeixes el regal del rescat que ha fet Déu? En primer lloc, esforça’t per conèixer millor Jehovà, qui ens el va proporcionar (Joan 17:3). Ho pots fer estudiant la Bíblia amb l’ajuda d’aquest llibre. A mesura que tinguis més coneixement sobre Jehovà, l’amor que sents per ell serà més profund, i aquest amor t’impulsarà a fer les coses que li agraden (1 Joan 5:3).\n20 Posa fe en el sacrifici de rescat de Jesús. La Bíblia diu respecte a Jesús: «Qui creu en el Fill té la vida eterna» (Joan 3:36). Com podem posar fe en ell? La fe no es mostra només de paraula. «La fe sense les obres és morta», diu Jaume 2:26. Exacte, la fe es demostra amb «obres», és a dir, amb les nostres accions. Una manera de provar que tenim fe en Jesús és esforçar-nos al màxim per imitar-lo, no només en el que diem, sinó també en el que fem (Joan 13:15).\n21, 22. (a) Per què hem d’assistir a la celebració anual del Sopar del Senyor? (b) Què s’explicarà als capítols 6 i 7?\n21 Assisteix a la celebració anual del Sopar del Senyor. La nit del 14 de nissan de l’any 33 de la n. e., Jesús va instituir una celebració especial que la Bíblia anomena «el sopar del Senyor» (1 Corintis 11:20; Mateu 26:26-28). També se l’anomena el Memorial de la mort de Crist. Jesús el va instituir per ajudar els seus apòstols i tots els autèntics cristians a recordar que, al morir, va entregar com a rescat la seva vida humana perfecta. Respecte a aquesta celebració, Jesús va manar: «Feu això en recordança meva» (Lluc 22:19). Al celebrar el Memorial recordem el gran amor que ens han mostrat Jehovà i Jesús mitjançant el rescat. Per això, una manera de mostrar la nostra gratitud és ser presents a la celebració anual del Memorial de la mort de Jesús. *\n22 El rescat proveït per Jehovà és sens dubte un regal d’un valor incalculable (2 Corintis 9:14, 15). De fet, aquest regal pot beneficiar fins i tot aquells qui han mort. Als capítols 6 i 7 s’explicarà com això és possible.\n^ § 21 Per obtenir més informació sobre el significat del Sopar del Senyor, pots consultar les pàgines 206-208 de l’apèndix.\nEl rescat és el mitjà pel qual Jehovà allibera la humanitat del pecat i la mort (Efesis 1:7).\nJehovà va proporcionar el rescat enviant el seu Fill unigènit a la Terra perquè morís per nosaltres (1 Joan 4:9, 10).\nGràcies al rescat obtenim el perdó dels pecats, una consciència neta i l’esperança de vida eterna (1 Joan 1:8, 9).\nMostrem la nostra gratitud pel rescat esforçant-nos per conèixer millor Jehovà, posant fe en el sacrifici de rescat de Jesús i assistint al Sopar del Senyor (Joan 3:16).


Inicio > Jornada 2.0 de Valls: "L'expansió de l'economia col·laborativa. Noves formes de fer negoci"\nJornades 2.0: economies col·laboratives. Fuente: Punt Òmnia de Valls . Licencia: Tots els drets reservats\nEl punt TIC-Òmnia de Valls  tanca el seu cicle de Jornades 2.0 amb la xerrada "L'expansió de l'economia col·laborativa. Noves formes de fer negoci". En aquesta ocasió la trobada s'emmarca dins dels Dimarts Emprenedors organitzats per la Universitat Rovira i Virgili.\nLa darrera de les conferències d'aquest cicle 2016 tindrà lloc el proper 28 de juny a partir de les 19h, a l'Hotel Class de Valls. Com a colofó a les Jornades 2.0 des de l'Òmnia s'ha triat un tema de màxima actualitat: les economies col·laboratives.\nDurant els darrers anys el concepte d’economia col·laborativa ha agafat cada cop més força. Segons un article publicat a la revista Time  a l'any 2011, l’economia col·laborativa és una de las deu idees que canviaran el món tal i com el coneixem. Des d'aleshores, s’ha iniciat tot un debat al voltant d’aquest fenomen, dels seus avantatges i dels seus inconvenients.\nLa ponent encarregada de presentar aquest tema serà l’Eleni Papaoikonomou , especialista en comportament del consumidor i economia col∙laborativa. Actualment l’Eleni és professora de l’àrea de màrqueting de la Universitat Rovira i Virgili  i professora visitant a la IESEG Management School  a Paris i a la Universitat Oberta de Catalunya . L’Eleni ens explicarà què és l’economia col·laborativa i perquè ha generat tant de debat, presentarà algunes iniciatives i comentarà els reptes que implica de cara al futur.\n¿Però, què és l’economia col·laborativa?\nEl sorgiment de l’economia col·laborativa com a fenomen al voltant del món i a nivell local\nUna nova manera per fer negocis?\nReptes i lliçons apreses\nÉs necessari fer inscripció prèvia .\nPunto TIC-Omnia de Valls \nURL de origen: https://punttic.gencat.cat/es/node/13004


Recuperació i Defensa del Territori Cos-Terra per a una vida lliure de violències vers les dones Indígenes de Guatemala | Suds\nEntitats amb les que compartim el projecte: AMISMAXAJ , AGIMS\nLes accions d’aquest projecte van orientades a contribuir a garantir el dret de les dones a viure sense violències el seu cos i el seu territori. Es treballarà amb les dones sobrevivents de violència sexual, física o psicològica i amb les lidereses i activistes que participen en accions de protesta contra megaprojectes com a defensores dels drets humans.\nLes accions del projectes són:\n– Formació per a que les pròpies dones coneguin els seus drets i s’empoderin en la defensa i exigibilitat d’aquests i així denunciïn les violències i estiguin reforçades quan s’enfrontin a processos judicials dels cassos de violència sexual.\n– Formació per a que coneguin els seus drets i s’empoderin per a donar acompanyament a altres dones que s’enfronten a judicis per causes de violència sexual o criminalització de les seva acció política en la defensa del territori.\n– Processos de sanació per a la prevenció i recuperació física i psicològica.\n– Incidència per a que s’apliquin les mesures legislatives de caire nacional i internacional en matèria de defensa dels drets de les dones per tal d’evitar que pateixin violència sexual o criminalització de les seves accions polítiques.\n– Incidència per a que s’apliquin les rutes crítiques de protecció de les dones víctimes de violència sexual i els protocols nacionals i internacionals de protecció de les defensores de drets humans.\n– Elaboració de materials de comunicació per a informar a les comunitats sobre els drets de les dones i d’un protocol de protecció de defensores de drets humans que inclogui les especificitats de les dones indígenes basat en el protocol de protecció de l’UE.\nAquestes accions implicaran canvis i transformacions per a reduir la bretxa de desigualtats entre homes i dones així com per avançar cap a una major igualtat en l’ accés a la justícia, l’exigibilitat dels drets i les garanties jurídiques i socials per a la participació de les dones a l’àmbit públic i polític i el gaudi d’una vida lliure de violències.


Per què els humans parlen tants idiomes? | cultura 2022\nPer què els humans parlen tants idiomes?\nMalakula, la segona illa més gran de la República de Vanuatu (Melanesia) és una zona de terra de 100 km de longitud, 20 km d'ample: tot i així, es parlen més de 40 idiomes diferents, de manera que molts estudiosos defineixen aquest territori com a Galàpags de l'evolució lingüística. . Per què tants idiomes en un espai reduït? I per què hi ha més de 7.000 al món i no ens en conformem amb un bon grapat de llenguatges universals?\n16 coses que potser no sabeu sobre els idiomes i el seu aprenentatge\nDistribució irregular. Encara no hi ha respostes clares. Per començar, la varietat lingüística no és igual a tot arreu. A les regions tropicals es parlen molts més idiomes que en els temperats. A l’illa de Nova Guinea hi ha més de 900, mentre que Rússia, 20 vegades més gran, presumeix només de 105 idiomes indígenes. Fins i tot als tròpics, la distribució no és justa. A les 80 illes de Vanuatu (250.000 habitants en total) es parlen 110 idiomes; Bangla Desh, que té una població 600 vegades més gran, només en té 41.\nDe fet, estudis passats han demostrat que a les latituds baixes es parla més sovint les llengües en bandes estretes del territori que en les latituds altes. Però es tracta d’una fotografia d’una situació, no la seva causa. La latitud pot estar relacionada amb la diversitat lingüística, però certament no la crea.\n10 coses que potser no sabeu sobre la població mundial\nL’exemple d’Austràlia. Michael Gavin, un antropòleg de la Universitat Estatal de Colorado, va construir i provar un model per entendre com determinats factors geogràfics, demogràfics i climàtics poden influir en la diversitat lingüística d’un determinat territori. Va partir d’un mapa de la varietat lingüística dels aborígens australians abans de l’arribada dels europeus, identificant 406 idiomes diferents, concentrats principalment al nord i a les costes (menys a l’interior del desert).\nDesprés va considerar tres factors:\n- L’home tendeix a emigrar cap als territoris deixats lliures per altres poblacions\n- L’home es concentra on les pluges són abundants\n- Les poblacions humanes tenen una mida màxima, més enllà de la qual, comencen a parlar dos idiomes diferents\nSuperposició perfecta (o gairebé). El model no va incloure variables socioeconòmiques com ara contactes entre poblacions veïnes, contaminacions culturals o canvis en les formes de subsistència. Però, quan es va posar en marxa, va produir 407 idiomes al mapa d'Austràlia, només un més que en realitat, i amb una distribució similar a la real.\nAls mapes de l’esquerra, la varietat d’idiomes observats i la riquesa lingüística a Austràlia, abans de l’arribada dels europeus. A la dreta, els resultats del model desenvolupat pels científics, que reflecteixen de prop la situació real. | Gavin et al DOI: 10.1111 / geb.12563, CC BY\nAltres factors. Tot i això, el model és difícil d’aplicar a altres zones amb pluges més uniformes que les australianes (com Vanuatu) o a zones on la propagació de l’agricultura ha determinat l’èxit d’una llengua, com va passar a Europa amb les llengües indoeuropees i a Àfrica amb aquells bantu.\nEn algunes zones, la topografia del territori, el clima i la densitat de població poden ser les fonts que desencadenen la diversitat lingüística. En d'altres, les guerres, les estratègies polítiques o les activitats econòmiques podrien pesar més.


El Guineueta empata amb el Rubí i continua líder | betevé\nLuis Gallego, tècnic dels de Nou Barris, ha celebrat els 100 partits al capdavant de l'equip\nCarles Molet | diumenge, 2 de maig del 2021, a les 17.14\nEl Guineueta ha empatat a un davant el Rubí. Els dos gols han arribat a la segona part. Els del Vallès s’han avançat gràcies a Raúl Pérez i ha estat Ferran Sánchez qui ha empatat per als de Nou Barris. Els barcelonins es mantenen al capdavant de la classificació amb quatre punts d’avantatge respecte a la Unificació Llefià.\nAbans de començar el partit Luis Gallego ha rebut un petit homenatge pels seus 100 partits dirigint el Guineueta. El Rubí ha començat millor i ha dominat més en els primers minuts. De totes maneres, no ha estat encertat en la rematada i, per tant, no s’ha pogut avançar. Han anat passant els minuts i els de Nou Barris han igualat l’enfrontament, però els ha costat molt generar perill. No ha estat fins al tram final quan han generat una bona ocasió de gol.\nEl Guineueta empata el partit\nA la segona part ha canviat l’efectivitat i els dos equips han encertat entre els tres pals. Ha estat el Rubí el que ha obert la llauna. En el minut 54 Rául Pérez ha fet el 0 a 1. Han estat moments de domini dels visitants, que haurien pogut fer el segon. El líder queia a casa, però la sorpresa ha durat ben poc, ja que en el minut 60 Ferran Sánchez ha signat l’empat a un. Fins al final els dos equips han intentat buscar el gol que els donés els tres punts, però el marcador ja no s’ha mogut.


plantes medicinals | Farmàcia Ocata\ninsomni, plantes medicinals, son\nINSOMNI: QUÈ HI PODEM FER?\nUn dels efectes colaterals que estem patint com a conseqüència de la pandèmia per la COVID-19 és un augment dels casos d’insomni. Els problemes d’insomni deguts al confinament va provocar un allau de consultes a la farmàcia; el fet de treballar des de casa va fer que es practiqués menys exercici i tinguéssim menys exposició a la llum del sol. El teletreball fa que els límits entre la casa i la feina no estiguin tan clars i es treballi a hores irregulars.\nTot i la pandèmia, dels trastorns derivats de la son, l’insomni és el més freqüent.\nPer això avui us volem parlar de com us podem ajudar a combatre l’insomni des de la farmàcia i a gaudir d’un son de més qualitat que permetrà que encarem el dia d’una manera més positiva.\nQUÈ ÉS L’INSOMNI? És la dificultat per iniciar o mantenir el son. Es considera que una persona que trigui més de 30 minuts a adormir-se ( INSOMNI D’INICI) o que dormi menys de 6 hores, ja sigui perquè pateix insomni o perquè es desperta diverses vegades a la nit ( INSOMNI DE MANTENIMENT ). A més a més, podem classificar l’insomni com a insomni TEMPORAL ( si dura durant un període d’uns dies o setmanes) o CRÒNIC (si dura mesos o anys).\nPatir insomni té com a conseqüència l’afectació de diverses àrees de la vida, tant laboral com social.\nPODEM CONÈIXER LES CAUSES DE L’INSOMNI?\nTot i que és difícil establir una classificació de causes que provoquen insomni, si que podem classificar-les en 3 grans blocs:\nCAUSES MÈDIQUES: problemes hormonals, neurològics o digestius. També pot ser que per problemes de dolor ( en casos com fibromiàlgies, cefalees…) no puguem conciliar el son.\nPROBLEMES D’ANSIETAT O ESTRÈS: quan vivim situacions que alteren el nostre comportament, que ens produeixen angoixa o ens estressen massa, tendim a dormir menys i amb menys qualitat de son.\nJa sabem que l’estrès provoca insomni i que aquest és un dels causants de l’estrès. Això fa que entrem en un cercle viciós.\nCAUSES EXTERNES: són aquelles relacionades amb l’ambient i que ens influeixen negativament en la son (abús de substàncies, sorolls, torns laborals, jet lag…)\nAra que ja coneixem una mica més tot el que fa referència al problema de l’insomni, us presentem alguns consell i possibles tractaments que podem recomanar des de la farmàcia que us poden ajudar.\nCONSELLS I RECOMANACIONS PER DORMIR MILLOR\nSón mesures i hàbits que podem aplicar d’una manera senzilla i fàcil abans d’anar a dormir i que poden ajudar-nos a establir un patró de son molt més saludable.\nEvitar realitzar activitats esportives d’alta intensitat física o càrrega intel·lectual abans d’anar a dormir, per estar com més relaxats millor. És important però, que realitzem exercici físic de manera regular durant el dia.\nIntentar no utilitzar dispositius electrònics tipus tableta o mòbil per evitar l’impacte lumínic\nNo fer àpats abundant ni prendre begudes excitants o nicotina\nAnar a dormir sempre al llit. Si després d’aproximadament mitja hora segueixes despert, aixecar-se per fer alguna activitat relaxant que us ajudi a recuperar la son\nMantenir l’habitació en ordre i amb un ambient agradable\nEvitar migdiades llargues durant el dia\nProcurar no mirar la TV o escoltar la ràdio des del llit\nIntentar no obsessionar-se ni dramatitzar les nits d’insomni. Hem de pensar que és una situació temporal i que passarà, ja que a vegades la mateixa obsessió per dormir ens impedeix relaxar-nos\nEstablir una rutina abans d’anar a dormir, que puguem repetir cada nit\nHem de tenir en compte que, tot i que la son roman més o menys constant al llarg de l’edat adulta, el patró de son va modificant-se conforme augmenta l’edat.\nMoltes vegades, si l’insomni és puntual, seguint aquestes recomanacions hi trobem solució. DE totes maneres, si passem per una situació complicada o veiem que no podem resoldre el problema de l’insomni només amb aquests consells, és el moment d’acostar-vos a la farmàcia.\nEls farmacèutics podem fer-vos una primera valoració del problema i valorar si les mesures que heu aplicat són les correctes i en cas de considerar-ho necessari us recomanarem algun medicament o tractament fitoterapèutic o en els casos que creguem, derivar-vos al metge.\nTRACTAMENTS DE CONSELL FARMACÈUTIC PER L’INSOMNI\nEls complements a base de plantes medicinals sols o combinats amb melatonina són una molt bona alternativa per tots aquells que pateixen insomni ocasional.\nLes plantes medicinals més habituals que podem aconsellar en el trastorn de la son són:\nVALERIANA: coneguda per les seves propietats sedants. Indicada pel tractament de l’insomni d’origen nerviós. Pot ajudar a disminuir el temps d’inducció de la son i els despertars nocturns.\nPASSIFLORA: té propietats sedants, ansiolítiques i antiespasmòdiques. Indicada en casos d’intranquil·litat per conciliar la son. Afavoreix el descans profund, assegurant la fase REM on hi ha el descans psicològic.\nROSELLA DE CALIFÒRNIA (Eschscholzia): té propietats sedants, ansiolítiques i antiespasmòdiques, i com la passiflora, ajuda a conciliar el son i a dormir sense interrupcions.\nPodem també preparats amb altres plantes com el llúpol, la withania, la melissa, til.la…. totes elles amb propietats que poden ajudar a combatre l’insomni.\nCom hem comentat abans, totes aquests plantes poden anar acompanyades de MELATONINA.\nQUE ÉS LA MELATONINA?\nÉs una substància que el nostre cos allibera de manera fisiològica quan arriba l’hora d’anar a dormir. La melatonina és secretada per la glàndula pineal que tenim al cervell; en el moment del seu alliberament, la persona es relaxa, se sent més tranquil.la i posteriorment s’adorm.\nLa producció de melatonina de manera fisiològica és inhibida per la llum, per tant no en produïm durant el dia, sinó que la glàndula pineal s’estimula amb la foscor.\nQuan la producció d’aquesta melatonina pot veure’s compromesa, podem recomanar-la com a suplement per ajudar a mantenir una son de qualitat.\nAltres preparats de venta lliure que s’utilitzen per combatre l’insomni puntualment són els que contenen DIFENHIDRAMINA o DOXILAMINA. Aquests principis actius són antihistamínics que, tot i ser molt usuals, poden produir “efecte ressaca” el dia següent.\nUs recomanem que si patiu problemes d’insomni eviteu l’automedicació. Des de la farmàcia us podem aconsellar les mesures a aplicar i el tractament més adequat a cadascú.


Comença a assaborir el Cap d'Any amb la música de Corin Ashley | Barcelona Cultura\nComença a assaborir el Cap d'Any amb la música de Corin Ashley\nL'artista estatunidenc ofereix un concert gratuït a la botiga Surco el proper 30 de desembre dins el programa Acústics Surco 2014\nCorin Ashley és un cantautor de Boston que va iniciar la seva carrera musical essent la força impulsora de la banda The Pills. El grup va aparèixer per primer cop l'any 1996 de la mà de Dave Thompson com a guitarrista i vocalista i de Corin Ashley com a baixista i vocalista.\nEs va afegir Clyde O'Scope amb la seva guitarra i el trio va començar a escriure cançons. El seu primer bateria va deixar el grup passats pocs mesos i Jamie Vavra va completar la llista ocupant aquest lloc.\nVan ser influenciats pel hard rock i el punk de finals dels anys 70 i l'any 1998 van gravar "Wide Awake" iniciant una gira plena de vols a Europa i viatges extenuants que els van permetre passar de ser una banda de bar de la costa est a un grup de rock experimentat.\nDesprés que la banda decidís descansar, Corin Ashley va seguir en el món de la música en solitari amb "Songs From the Brill Bedroom" com a àlbum de debut. Després li va arribar l'oportunitat de gravar un single especial i exclusiu per a Elefant Records, "The Abbey Road Session" (2010). Acostumat a composar sense descans, es va centrar en obtenir les seves dues millors composicions per a aquest single de col·leccionisme i en el qual l'acompanyen artistes com Ken Stringfellow (The Posies, R.E.M., Big Star), Martin Carr i Rob Cieka (The Boo Radleys) o Edward Ball (TV Personalities, The Times). El resultat és aquesta referència especial i irrepetible que conté les cançons "Badfinger Bridge" i "Second Hand Halo" en una exquisida mescla de rhythm'n'blues, pop dels 60 i soul.\nAl seu darrer treball en solitari, "New Lion Terraces", s'ha fet acompanyar d'amics que són o han estat membres de Fairport Convention, Boo Radleys, Posies o TV Personalities.\nAquí arribarà en solitari, però comprovareu que per fer màgia, només li cal una guitarra!


L'incendi a una vivenda d'Alcoi permet descobrir 155 plantes de marihuana | ARA Multimèdia\nL'incendi a una vivenda d'Alcoi permet descobrir 155 plantes de marihuana\nComisaria Policia Nacional d'Alcoi\nA més de les 155 plantes de marihuana en una vivenda del centre, s'ha trobat l'utillatge necessari per al seu cultiu i labors de floració i creixement.\nEscrit per Redacció 29 juliol 2020\nLa Policia Nacional ha detingut a 4 persones per un delicte contra la salut pública. El descobriment de la droga en dues vivendes s'ha produït després d'un incendi en què actuaren Bombers d'Ibi. Durant la labor d'extinció, els bombers van trobar dues plantacions de marihuana a l'interior de dos dels habitatges afectats, la qual cosa va ser immediatament comunicat a les dotacions policials que es trobaven en el lloc.\nHa sigut al centre d'Alcoi on s'han produït els fets. Els mateixos bombers han sigut els que han avisat a la Policia Local d'Alcoi i la Nacional.\nEls habitants dels immobles van fugir del lloc i es va haver de custodiar els dos habitatges fins que es va realitzar dos registres domiciliaris amb autorització del jutjat d'Instrucció de Guàrdia d'Alcoi, confiscant en el seu interior, a més de les 155 plantes de marihuana, l'utillatge necessari per al seu cultiu i labors de floració i creixement així com diferent documentació per a tractar d'identificar als responsables d'aquestes.\nCom a resultat de les perquisicions realitzades pels agents de la Comissaria de la Policia Nacional d'Alcoi i la Policia Local, dies més tard es va localitzar i va detindre a quatre persones, de nacionalitat espanyola i amb edats compreses entre els 30 i els 40 anys, com a presumptes responsables dels cultius desmantellats, sent posats en llibertat després de la seua declaració en seu policial.\nDetingut a Alcoi per agredir amb un ganivet al seu veí


Carrerades al regne d’Espanya – Tot un món de pedra seca\nUna carrerada és un camí ramader, una via pecuària, un camí prou ample per on poden transitar els ramats de bestiar. Normalment són camins una mica més que l’amplada d’un carro, atès que els ramats que hi haurien de passar podrien serien prou nombrosos i probablement en els desplaçaments propis de la transhumància.\nEn l’espai en què ens trobem, rarament estem parlant de carrerades transhumants però sí d’ús ramader, i això implica que necessàriament, per normativa, són camins públics i el manteniment dels marges correspon als pagesos que volen evitar que el bestiar entri en els seus conreus. Aquesta normativa ve de molt antic al regne d’Espanya, de molta tradició ramadera, i actualment forma part de la Llei 3/1995 de 23 de març. Catalunya no té una normativa específica al respecte.\nImatge: carrerada elevada a la Garriga d’Empordà\nPodem trobar carrerades amb paret a cada banda de la via, però a la Garriga, n’hi ha altres per sobre dels eixarts, o murs de separació entre propietats, molt amples [fotografia de la dreta].\nEls camins ramaders tenen un alt valor natural ja que funcionen com a connexió entre ecosistemes diferents (corredor ecològic) fomentant la biodiversitat. Cada comunitat autònoma n’ha de garantir la conservació per al seu ús original o per a usos complementaris (agrícoles o turístics).


Enric I. Canela » Blog Archive » La nova seu d’Oryzon genomics\nLa nova seu d’Oryzon genomics\nLa ministra de Ciència i Innovació, Cristina Garmendia, ha anat avui a inaugurar la nova seu d’Oryzon Genomics a la zona industrial d’Almeda a Cornella de Llobregat.\nFelicitats a Oryzon Genomics, spin off nascuda a la UB.\nLa ministra ha destacat la necessitat que l’entorn financer sigui procliu a la recerca biomèdica, un dels sectors que més s’ha desenvolupat tot i la crisi econòmica. Ha demanat una aposta per la innovació a les empreses, al sector financer i les institucions públiques amb la finalitat de traduir el potencial científic espanyol en potència econòmica.\nEl sector de la biotecnologia factura 26.000 milions d’euros l’any i compta amb 104.000 empleats i té un creixement anual del 16%, malgrat la crisi econòmica. La ministra de Ciència i Innovació ha dit que Espanya se situa en la segona posició europea en nombre d’empreses que utilitzen biotecnologia i ha reconegut la tasca de Catalunya, que ha reconegut que és el motor espanyol del sector. Segons Garmendia, l’estratègia de futur passa per incrementar la innovació i ha assegurat que la internacionalització de les empreses, el suport del sector financer amb capital de risc i la cultura de la innovació és clau i és necessari que cali en tots els sectors econòmics.\nClassificat com a Articles Enric I. Canela, Biotecnologia, Desenvolupament, Innovació, Recerca | No hi ha comentaris »


Taller de pares i mares - CIM Centro de Psicología Badalona\nTaller prevenció de bullying\nTAEE – Taller d’educació emocional\nTaller pares i mares\nMés tallers i xerrades\nL’Escola de pares i mares pretén ser un lloc de trobada de pares i mares, un espai on reflexionar i dialogar amb la col·laboració i l’assessorament d’un psicòleg que coordini les reunions-taller. L’escola de pares i mares ha demostrat ser una fórmula útil i pràctica per tal de promoure canvis reals i efectius en les relacions:\nDurant les diferents sessions es tracten temes relacionats amb l’educació dels fills i la paternitat, s’atenen les opinions, dubtes, preguntes i actituds dels pares i mares que participen a les reunions. A l’ESCOLA DE PARES I MARES es tracta de conèixer millor als fills, les seves necessitats, els seus processos i canvis, les seves actituds, etc, i d’aquesta manera atendre’ls de forma més eficaç.\nLa durada per sessió serà de 2 hores repartides en tres espais:\nIntroducció teòrica-informativa del psicòleg al tema a tractar\nResposta a les diferents preguntes que vagin sortint i debat general.\nEl taller constaria de 5 sessions:\n1. Com afrontar els deures i les dificultats en els aprenentatges\nCom estimular l’auton Un dels objectiu més importants sobre l’educació dels nostres fills, és aconseguir que aquests siguin autònoms i es converteixin en individus independents. És important pensar que els nostres fills no són copies nostres, sinó éssers humans únics amb diferents temperaments, diferents emocions, diferents gustos etc.\nSovint ens costa acceptar aquestes premisses, i ens resulta difícil “suportar” que els nostres fills s’equivoquin i fracassin, ja que el més senzill és que nosaltres els hi evitem el patiment solucionant-los els problemes i donant molts i molts consells.\nPodem ajudar-los en aquests camí:\nDeixant que pensin per si mateixos.\nDeixant que s’enfrontin amb els seus propis problemes. Deixant que aprenguin dels seus propis errors.\n2. Com estimular l’autonomia\nUn dels objectiu més importants sobre l’educació dels nostres fills, és aconseguir que aquests siguin autònoms i es converteixin en individus independents. És important pensar que els nostres fills no són copies nostres, sinó éssers humans únics amb diferents temperaments, diferents emocions, diferents gustos etc.\n3. Com fer que col·laborin\nLa batalla més gran que tenim com a pares és aconseguir que els nostres fills es comportin de manera acceptable i que realitzin allò que considerem adient. Cal aprendre les estratègies comunicatives necessàries per aconseguir-ho sense pensar que som el pitjor enemic del nostre fill.\n4. Com ajudar-los a afrontar els sentiments\nEl coneixement de les emocions és la base per a desenvolupar-se de manera efectiva en les relacions socials. Hi ha una relació directa entre el que sent un nen/a i com es comporta. Créixer amb un coneixement de les emocions ajuda als nens/es a desenvolupar-se d’una manera sana i a obtenir un benestar psico- emocional, millorant així la seva autoestima i seguretat personal.\n5. Com escoltar i parlar amb ells. L’elogi i la crítica\nAprendre a ressaltar i reforçar les conductes dels nostres fills els ajuda a construir una imatge positiva i realista de si mateixos. Així, cada vegada que mostrem respecte pels seus sentiments, cada vegada que li donem la oportunitat d’escollir o de solucionar els problemes, fomentem que creixi la confiança en si mateix i l’autovaloració personal. AUTOESTIMA